দানিয়েল আলভেস দা সিলভা (, ; জন্ম: ৬ মে ১৯৮৩; দানি আলভেস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং কেন্দ্রীয় মধ্যমাঠের খেলোয়াড় হিসেবে খেলে থাকেন।  ১৯৯৬–৯৭ মৌসুমে, মাত্র ১৩ বছর বয়সে, ব্রাজিলীয় ফুটবল ক্লাব জুয়াজেইরোর যুব পর্যায়ের হয়ে খেলার মাধ্যমে আলভেস ফুটবল জগতে প্রবেশ করেছেন এবং পরবর্তীকালে বাইয়ার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০১–০২ মৌসুমে, ব্রাজিলীয় ক্লাব বাইয়ার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; বাইয়ার হয়ে তিনি ২৫ ম্যাচে ২টি গোল করেছেন। অতঃপর ২০০২–০৩ মৌসুমে তিনি স্পেনীয় ক্লাব সেভিয়ায় যোগদান করেছেন, যেখানে তিনি সকল প্রতিযোগিতায় ২৪৯ ম্যাচে ১৫টি গোল করেছেন। সেভিয়ায় ৮ মৌসুম অতিবাহিত করার পর প্রায় ৩৫ মিলিয়ন ইউরোর বিনিময়ে স্পেনীয় ক্লাব বার্সেলোনার সাথে চুক্তি স্বাক্ষর করেছেন, বার্সেলোনার হয়ে তিনি ৬টি লা লিগা শিরোপা জয়লাভ করেছেন। পরবর্তীকালে, তিনি ইয়ুভেন্তুস, পারি সাঁ-জেরমাঁ এবং সাও পাওলোর হয়ে খেলেছেন। ২০২১ সালে, তিনি পুনরায় স্পেনীয় ক্লাব বার্সেলোনায় যোগদান করেছেন।  ২০০৩ সালে, আলভেস ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। ব্রাজিলের বয়সভিত্তিক দলের হয়ে খেলার পর, তিনি ২০০৬ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ১২৪ ম্যাচে ৮টি গোল করেছেন। তিনি ব্রাজিলের হয়ে এপর্যন্ত ৩টি ফিফা বিশ্বকাপ (২০১০, ২০১৪, ২০২২) এবং ৫টি কোপা আমেরিকায় (২০০৭, ২০১১, ২০১৫, ২০১৬ এবং ২০১৯) অংশগ্রহণ করেছেন, যার মধ্যে ২০০৭ সালে এবং ২০১৯ সালে যথাক্রমে দুঙ্গা এবং তিতের অধীনে কোপা আমেরিকার শিরোপা জয়লাভ করেছেন। এছাড়াও তিনি ২০০৯ এবং ২০১৩ ফিফা কনফেডারেশন্স কাপে কাপে অংশগ্রহণ করেছেন; উভয় আসরে তিনি যথাক্রমে দুঙ্গা এবং লুইজ ফেলিপে স্কোলারির অধীনে শিরোপা জয়লাভ করেছেন।  ব্যক্তিগতভাবে, আলভেস বেশ কিছু পুরস্কার জয়লাভ করেছেন, যার মধ্যে ২০০৩ সালে ফিফা অনূর্ধ্ব-২০ বিশ্বকাপের ব্রোঞ্জ বল, ২০০৮–০৯ মৌসুমে লা লিগার বর্ষসেরা রক্ষণভাগের খেলোয়াড়ের পুরস্কার এবং ২০১৯ সালে ২০১৯ কোপা আমেরিকার সেরা খেলোয়াড়ের পুরস্কার জয় অন্যতম।  প্রারম্ভিক জীবন দানিয়েল আলভেস দা সিলভা ১৯৮৩ সালের ৬ই মে তারিখে ব্রাজিলের জুয়াজেইরোয় জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম দোমিঙ্গোস আলভেস দা সিলভা, যিনি একজন কৃষক ছিলেন। আলভেস প্রতিবেশী বাচ্চাদের সাথে ফুটবল খেলতেন। আলভেসের বাবার ফুটবলের প্রতি বেশ আবেগ ছিল এবং শেষ পর্যন্ত তিনি তার নিজস্ব ফুটবল দলকে সংগঠিত করতে সক্ষম হয়েছিল। ৬ বছর বয়সে আলভেস পার্শ্বীয় আক্রমণভাগের খেলোয়াড় হিসেবে ফুটবল খেলা শুরু করেছিলেন, কিন্তু গোলের অভাবে তার বাবা তাকে ডান পার্শ্বীয় রক্ষণভাগের খেলোয়াড় হিসেবে খেলতে নির্দেশ দেন, যে অবস্থানে তিনি আজও খেলেন। আলভেস তার যৌবনে কৃষক এবং ব্যবসায়ী হিসেবে কাজ করেছেন।  আন্তর্জাতিক ফুটবল আলভেস ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০০৩ সালের ২৮শে নভেম্বর তারিখে তিনি ২০০৩ ফিফা বিশ্ব যুব চ্যাম্পিয়নশিপে কানাডা অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ব্রাজিল অনূর্ধ্ব-২০ দলের হয়ে তিনি ২০০৩ ফিফা বিশ্ব যুব চ্যাম্পিয়নশিপে অংশগ্রহণ করেছেন, উক্ত প্রতিযোগিতার ফাইনালে তার দল স্পেন অনূর্ধ্ব-২০ দলকে ১–০ গোলের ব্যবধানে পরাজিত করে উক্ত প্রতিযোগিতার ইতিহাসে ৪র্থ বারের মতো শিরোপা ঘরে তুলতে সক্ষম হয়েছিল। উক্ত প্রতিযোগিতায় তিনি ৭ ম্যাচে অংশগ্রহণ করেছিলেন। আলভেস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত ব্রাজিল অনূর্ধ্ব-২৩ দলে স্থান পেয়েছেন।  ২০০৬ সালের ১০ই অক্টোবর তারিখে, মাত্র ২৩ বছর ৫ মাস ৪ দিন বয়সে, ডান পায়ে ফুটবল খেলায় পারদর্শী আলভেস ইকুয়েডরের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৬৮তম মিনিটে রক্ষণভাগের খেলোয়াড় মাইকোন সিসেনান্দোর বদলি খেলোয়াড় হিসেবে তিনি মাঠে প্রবেশ করেন; ম্যাচটি ব্রাজিল ২–১ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে আলভেস মাত্র ১টি ম্যাচে অংশগ্রহণ করেছেন। জাতীয় দলের হয়ে অভিষেকের ৯ মাস ৫ দিন পর, ব্রাজিলের জার্সি গায়ে প্রথম গোলটি করেন; ২০০৭ সালের ১৫ই জুলাই তারিখে, ২০০৭ কোপা আমেরিকার ফাইনালে আর্জেন্টিনার বিরুদ্ধে ম্যাচের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ২০১০ সালের ১০ই আগস্ট তারিখে, তিনি মার্কিন যুক্তরাষ্ট্রের বিরুদ্ধে এক প্রীতি ম্যাচে ব্রাজিলের হয়ে প্রথমবারের মতো অধিনায়কের দায়িত্ব পালন করেন, ম্যাচটি ব্রাজিল ২–০ গোলের ব্যবধানে জয়লাভ করেছিল।  আলভেস দক্ষিণ আফ্রিকায় অনুষ্ঠিত ২০১০ ফিফা বিশ্বকাপের জন্য দুঙ্গার অধীনে ঘোষিত ব্রাজিল দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১০ সালের ১৫ই জুন তারিখে, তিনি উত্তর কোরিয়ার বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। উক্ত বিশ্বকাপে তিনি ৫ ম্যাচে অংশগ্রহণ করেছেন। অতঃপর আলভেস ২০১৪ ফিফা বিশ্বকাপের জন্য প্রকাশিত ব্রাজিলের ২৩ সদস্যের চূড়ান্ত দলে অন্তর্ভুক্ত হন, যেখানে তার দল চতুর্থ স্থান অধিকার করতে সক্ষম হয়েছিল; ব্রাজিল তৃতীয় স্থান নির্ধারণী ম্যাচে নেদারল্যান্ডসের কাছে ৩–০ গোলের ব্যবধানে পরাজিত হয়েছিল। আলভেস তার খেলোয়াড়ি জীবনে এপর্যন্ত ২টি বিশ্বকাপে অংশগ্রহণ করেছেন, যার মধ্যে তিনি ৯টি ম্যাচে অংশগ্রহণ করেছেন।  ২০১১ সালের ১০ই আগস্ট তারিখে জার্মানির স্টুটগার্টের মার্সিডিজ-বেনৎস এরিনায় অনুষ্ঠিত জার্মানির বিরুদ্ধে ম্যাচে অংশগ্রহণ করার মাধ্যমে তিনি ব্রাজিলের জার্সি গায়ে তার ৫০তম ম্যাচ খেলেছেন, ম্যাচটিতে ব্রাজিল ৩–২ গোলের ব্যবধানে পরাজিত হয়েছিল, যেখানে তিনি ১টি অ্যাসিস্ট করেছিলেন; অন্যদিকে, ২০১৭ সালের ২৩শে মার্চ তারিখে আলভেস তার খেলোয়াড়ি জীবনে ১০০তম ম্যাচটি খেলেছেন, উরুগুয়ের বিরুদ্ধে উরুগুয়ের মোন্তেবিদেওতে অনুষ্ঠিত উক্ত ম্যাচটি ব্রাজিল ৪–১ গোলের ব্যবধানে জয়লাভ করেছিল।  পরিসংখ্যান আন্তর্জাতিক  thumb|২০০৯ ফিফা কনফেডারেশন্স কাপের শিরোপা হাতে আলভেস  দল  সাল  ম্যাচ  গোল ব্রাজিল  ২০০৬  ১  ০ ২০০৭  ১২  ১ ২০০৮  ৫  ০ ২০০৯  ১৪  ২ ২০১০  ১২  ২ ২০১১  ১০  ০ ২০১২  ৫  ০ ২০১৩  ১৩  ০  ২০১৪  ৭  ১ ২০১৫  ৮  ০ ২০১৬  ১২  ১ ২০১৭  ৬  ০ ২০১৮  ২  ০ ২০১৯  ১১  ১ ২০২১  ১  ০ ২০২২  ৫  ০ সর্বমোট  ১২৪  ৮  আন্তর্জাতিক গোল  গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ১৫ জুলাই ২০০৭  হোসে পাচেনচো রোমেরো, মারাকাইবো, ভেনেজুয়েলা    ৩–০  ৩–০  ২০০৭ কোপা আমেরিকা ফাইনাল ২  ৬ জুন ২০০৯  এস্তাদিও সেন্সেনারিও, মোন্তেবিদেও, উরুগুয়ে    ১–০  ৪–০  ২০১০ ফিফা বিশ্বকাপ বাছাইপর্ব ৩  ২৫ জুন ২০০৯  এলিস পার্ক স্টেডিয়াম, জোহানেসবার্গ, দক্ষিণ আফ্রিকা    ১–০  ১–০  ২০০৯ ফিফা কনফেডারেশন্স কাপ ৪  ৭ অক্টোবর ২০১০  জায়েদ স্পোর্টস সিটি, আবুধাবি, সংযুক্ত আরব আমিরাত    ১–০  ৩–০  প্রীতি ম্যাচ  ৫  ১১ অক্টোবর ২০১০  প্রাইড পার্ক স্টেডিয়াম, ডার্বি, ইংল্যান্ড    ১–০  ২–০  ৬  ৩ জুন ২০১৪  সেরা দুরাদা স্টেডিয়াম, গোইয়াস, ব্রাজিল    ২–০  ৪–০  ৭  ২৯ মার্চ ২০১৬  দেফেন্সোরেস চাকো স্টেডিয়াম, আসুন্সিওন, প্যারাগুয়ে    ২–২  ২–২  ২০১৮ ফিফা বিশ্বকাপ বাছাইপর্ব  ৮  ২২ জুন ২০১৯  করিন্থিয়ান্স এরিনা, সাও পাওলো, ব্রাজিল    ৪–০  ৫–০  ২০১৯ কোপা আমেরিকা   অর্জন ক্লাব বাইয়া  কোপা দো নর্দেস্তে: ২০০২  সেভিয়া  কোপা দেল রেই: ২০০৬–০৭  স্পেনীয় সুপার কাপ: ২০০৭  উয়েফা কাপ: ২০০৫–০৬, ২০০৬–০৭  উয়েফা সুপার কাপ: ২০০৬  thumb|বার্সেলোনার হয়ে ২০১৫ উয়েফা সুপার কাপ জয়ের পর শিরোপা হাতে আলভেস বার্সেলোনা  লা লিগা: ২০০৮–০৯, ২০০৯–১০, ২০১০–১১, ২০১২–১৩, ২০১৪–১৫, ২০১৫–১৬  কোপা দেল রেই: ২০০৮–০৯, ২০১১–১২, ২০১৪–১৫, ২০১৫–১৬  স্পেনীয় সুপার কাপ: ২০০৯, ২০১০, ২০১১, ২০১৩  উয়েফা চ্যাম্পিয়নস লিগ: ২০০৮–০৯, ২০১০–১১, ২০১৪–১৫  উয়েফা সুপার কাপ: ২০০৯, ২০১১, ২০১৫  ফিফা ক্লাব বিশ্বকাপ: ২০০৯, ২০১১, ২০১৫  ইয়ুভেন্তুস  সেরিয়ে আ: ২০১৬–১৭  কোপ্পা ইতালিয়া: ২০১৬–১৭  পারি সাঁ–জেরমাঁ  লিগ ১: ২০১৭–১৮, ২০১৮–১৯  কুপ দ্য ফ্রঁস: ২০১৭–১৮; রানার আপ: ২০১৮–১৯  কুপ দ্য লা লিগ: ২০১৭–১৮  ত্রোফে দে শাম্পিওঁ: ২০১৭, ২০১৮  সাও পাওলো  কাম্পেওনাতো পাউলিস্তা: ২০২১  আন্তর্জাতিক ব্রাজিল  কোপা আমেরিকা: ২০০৭, ২০১৯  ফিফা কনফেডারেশন্স কাপ: ২০১৯, ২০১৩  ব্রাজিল অলিম্পিক  গ্রীষ্মকালীন অলিম্পিক: ২০২০  ব্রাজিল অনূর্ধ্ব–২০  ফিফা বিশ্ব যুব চ্যাম্পিয়নশিপ: ২০০৩  ব্যক্তিগত  ফিফা অনূর্ধ্ব-২০ বিশ্বকাপ ব্রোঞ্জ বল: ২০০৩  উয়েফা কাপের সবচেয়ে মূল্যবান খেলোয়াড়: ২০০৫–০৬  উয়েফা সুপার কাপ ম্যাচ সেরা: ২০০৬  উয়েফা বর্ষসেরা দল: ২০০৭, ২০০৯, ২০১১, ২০১৫, ২০১৭  ইএসএম বর্ষসেরা দল: ২০০৬–০৭, ২০০৮–০৯, ২০০৯–১০, ২০১০–১১, ২০১১–১২  ফিফা ফিফপ্রো পুরুষদের বিশ্ব১১: ২০০৯, ২০১১, ২০১২, ২০১৩, ২০১৫, ২০১৬, ২০১৭, ২০১৮  ফিফা ফিফপ্রো পুরুষদের বিশ্ব১১ ২য় দল: ২০১৪  ফিফা ফিফপ্রো পুরুষদের বিশ্ব১১ বিশ্ব১১ মনোনীত: ২০১৯ (৪র্থ রক্ষণভাগের খেলোয়াড়)  লা লিগা বর্ষসেরা রক্ষণভাগের খেলোয়াড়: ২০০৮–০৯  ফিফা কনফেডারেশন্স কাপ আসরের সেরা দল: ২০১৩  লা লিগার মৌসুমের সেরা দল: ২০১৪–১৫  ফ্রান্স ফুটবল বিশ্ব একাদশ: ২০১৫  সেরিয়ে আ বর্ষসেরা দল: ২০১৬–১৭  আইএফএফএইচএস পুরুষদের বিশ্ব দল: ২০১৭  ইউএনপিএফ লিগ ১ বর্ষসেরা দল: ২০১৭-১৮  কোপা আমেরিকা সেরা খেলোয়াড়: ২০১৯  কোপা আমেরিকা আসরের সেরা দল: ২০১৯  আইএফএফএইচএস কনমেবল দশকের সেরা দল: ২০১১–২০  কাম্পেওনাতো পাউলিস্তা আসরের সেরা দল: ২০২০  রেকর্ড  সর্বাধিক উয়েফা সুপার কাপ শিরোপা: (৪) (পাওলো মালদিনির সাথে যৌথভাবে) (২০০৬, ২০০৯, ২০১১, ২০১৫)  সর্বাধিক উয়েফা সুপার কাপ ফাইনালে অংশগ্রহণ: (৫) (পাওলো মালদিনির সাথে যৌথভাবে) (২০০৬, ২০০৭, ২০০৯, ২০১১, ২০১৫)  ফুটবল ইতিহাসে সর্বাধিক সম্মিলিত অর্জন: (৪৩)  তথ্যসূত্র  বহিঃসংযোগ                           বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:ব্রাজিলের অলিম্পিক ফুটবলার বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:ইতালিতে ব্রাজিলীয় প্রবাসী ক্রীড়াবিদ বিষয়শ্রেণী:ফ্রান্সে প্রবাসী ফুটবলার বিষয়শ্রেণী:ফ্রান্সে ব্রাজিলীয় প্রবাসী ক্রীড়াবিদ বিষয়শ্রেণী:স্পেনে প্রবাসী ফুটবলার বিষয়শ্রেণী:স্পেনে ব্রাজিলীয় প্রবাসী ক্রীড়াবিদ বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:সাও পাওলো ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:পারি সাঁ-জেরমাঁর ফুটবলার বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:২০০৭ কোপা আমেরিকার খেলোয়াড় বিষয়শ্রেণী:২০০৯ ফিফা কনফেডারেশন্স কাপের খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:২০১১ কোপা আমেরিকার খেলোয়াড় বিষয়শ্রেণী:২০১৩ ফিফা কনফেডারেশন্স কাপের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:২০১৫ কোপা আমেরিকার খেলোয়াড় বিষয়শ্রেণী:২০১৬ কোপা আমেরিকার খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:অলিম্পিক স্বর্ণপদক বিজয়ী ব্রাজিলীয় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ফিফা কনফেডারেশন্স কাপ বিজয়ী খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:ফিফা সেঞ্চুরি ক্লাব বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:আফ্রিকান বংশোদ্ভূত ব্রাজিলীয় ব্যক্তি বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল বিতর্ক বিষয়শ্রেণী:ব্রাজিলীয় অপরাধী বিষয়শ্রেণী:স্পেনের নাগরিকীকৃত নাগরিক